CELEX: 32002R2382
Language: ro
Date: 2002-12-30 00:00:00
Title: Regulamentul (CE) nr. 2382/2002 al Comisiei din 30 decembrie 2002 de modificare a Regulamentului (CEE) nr. 94/92 de stabilire a normelor de aplicare a regimurilor pentru importurile din țări terțe prevăzute de Regulamentul (CEE) nr. 2092/91 al Consiliului (Text cu relevanță pentru SEE)

15/Volumul 09
            
            
               RO
            
            
               Jurnalul Ofícial al Uniunii Europene
            
            
               121
            
         32002R2382
   
               L 358/120
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2382/2002 AL COMISIEI
   
   din 30 decembrie 2002
   de modificare a Regulamentului (CEE) nr. 94/92 de stabilire a normelor de aplicare a regimurilor pentru importurile din țări terțe prevăzute de Regulamentul (CEE) nr. 2092/91 al Consiliului
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), astfel cum a fost modificat ultima dată prin Regulamentul (CE) nr. 473/2002 al Comisiei (2), în special articolul 11 alineatul (1),
   întrucât:
   
               (1)
            
            
               Lista țărilor terțe din care trebuie să provină anumite produse agricole obținute prin metoda de producție agricolă ecologică pentru a fi comercializate în cadrul Comunității, prevăzută la articolul 11 alineatul (1) din Regulamentul (CEE) nr. 2092/91, este precizată în anexa la Regulamentul (CEE) nr. 94/92 al Comisiei (3), astfel cum a fost modificat ultima dată prin Regulamentul (CE) nr. 1162/2002 (4). Lista a fost elaborată în conformitate cu articolul 11 alineatul (2) din Regulamentul (CEE) nr. 2092/91.
            
         
               (2)
            
            
               Termenul de înscriere a Elveției în lista prevăzută la articolul 11 alineatul (1) din Regulamentul (CEE) nr. 2092/91 expiră la 31 decembrie 2002. Termenul de înscriere a Argentinei, Australiei, Republicii Cehe, Ungariei și Israelului expiră la 30 iunie 2003. Pentru a evita întreruperea schimburilor, este necesar să se prelungească înscrierea acestor țări pe o perioadă suplimentară.
            
         
               (3)
            
            
               Țările terțe în cauză au prezentat Comisiei informațiile necesare privind punerea în aplicare a normelor echivalente cu cele prevăzute de Regulamentul (CEE) nr. 2092/91 al Consiliului. De asemenea, punerea efectivă în aplicare a fost verificată în timpul controalelor efectuate de Comisie la fața locului în țările terțe în cauză.
            
         
               (4)
            
            
               Autoritățile ungare au informat Comisia că un organism de control și de emitere a certificatelor din Ungaria și-a încetat activitatea. În consecință, numele acestui organism ar trebui eliminat din anexa la Regulamentul (CEE) nr. 94/92.
            
         
               (5)
            
            
               Prin urmare, Regulamentul (CEE) nr. 94/92 ar trebui modificat în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului menționat la articolul 14 din Regulamentul (CEE) nr. 2092/91,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CEE) nr. 94/92 se modifică astfel cum este precizat în anexa la prezentul regulament.
   Articolul 2
   Prezentul regulament intră în vigoare la 1 ianuarie 2003.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 decembrie 2002.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 198, 22.7.1991, p. 1.
   
      (2)  JO L 75, 16.3.2002, p. 21.
   
      (3)  JO L 11, 17.1.1992, p. 14.
   
      (4)  JO L 170, 29.6.2002, p. 44.
   ANEXĂ
   Anexa la Regulamentul (CEE) nr. 94/92 se modifică după cum urmează:
   
               1.
            
            
               În textele referitoare la Argentina, Australia, Republica Cehă, Ungaria, Israel și Elveția, punctul 5 se înlocuiește cu următorul text:
               „5.   Termenul de includere: 30.6.2008”
         
               2.
            
            
               În textul referitor la Ungaria:
               
                           —
                        
                        
                           la punctul 3, se elimină cuvintele „și SKAL”;
                        
                     
                           —
                        
                        
                           la punctul 4, se elimină cuvintele „și SKAL (biroul din Ungaria)”.